stanford-oval/wikipedia huggingface dataset:
אליזבת מגיל
קריירה

מ-1988 עד 1992, מגיל עבדה כעוזרת חקיקה בכירה של הסנאטור קנט קונרד מדקוטה הצפונית של ארצות הברית.
בהמשך עבדה כעוזרת משפטית עבור השופט ג'יי הארווי וילקינסון השלישי (אנ') בבית המשפט הפדרלי לערעורים הרביעי של ארצות הברית מ-1995 עד 1996, ולאחר מכן עבדה כעוזרת משפטית עבור שופטת בית המשפט העליון של ארצות הברית, רות ביידר גינסבורג מ-1996 עד 1997. היא הצטרפה לפקולטה של בית הספר למשפטים של אוניברסיטת וירג'יניה ב-1997, והיא שימשה כסגנית דיקן בית הספר בין השנים 2009 ל-2012. ב-2012 היא הוכתרה לדיקנית בית הספר למשפטים באוניברסיטת סטנפורד. היא כיהנה בתפקיד זה עד 2019, ואז חזרה לאוניברסיטת וירג'יניה כדי לשמש כרקטורית של בית הספר.
בינואר 2022, מגיל נבחרה לנשיאה התשיעית של אוניברסיטת פנסילבניה. היא נכנסה לתפקיד ב-1 ביולי 2022.
פרשת התפטרותה מנשיאות האוניברסיטה > הסאגה סביב האנטישמיות בקמפוסים

פחות משנתיים לאחר תחילת כהונתה, מגיל הגיעה לאור הזרקורים הלאומי בסתיו 2023 בגלל ביקורת על תגובתה של אוניברסיטת פנסילבניה לאנטישמיות. הביקורת החלה להופיע בספטמבר 2023 סביב פסטיבל ספרות בקמפוס בשם "פלסטין כותבת" (Palestine Writes) שהזמין דוברים בעלי היסטוריה ידועה של אמירות אנטישמיות, כולל רוג'ר ווטרס, סולן העבר של להקת פינק פלויד ופעיל בכיר בתנועת ה-BDS, שספגה ביקורת ממחלקת המדינה של ארצות הברית על השימוש בסטריאוטיפים אנטישמיים. הבוגרים גם היו מודאגים מהירידה באחוז הסטודנטים היהודים לתואר ראשון בקמפוס של פן, שירד ל-16 אחוזים עד 2023, לעומת כשליש בשנות ה-90 של המאה ה-20.
המתיחות והאנטישמיות הסלימו בעקבות מתקפת הפתע של חמאס על ישראל והתגובה הישראלית אליה במלחמת חרבות ברזל. בקמפוס התקיימו הפגנות מצד ארגוני סטודנטים פרו-פלסטיניים בהן נשמעו קריאות לאינתיפאדה אלימה, תמיכה בחמאס והשמדת ישראל. ההפגנות כללו גם מעשי אלימות וקריאות לפגוע ביהודים. ההפגנות האלימות עברו ללא תגובה או גינוי מהנשיאה והנהלת האוניברסיטה. בעקבות אירועים אלו התורמים הגדולים החלו להסיר בפומבי את תמיכתם באוניברסיטה וקראו למגיל להתפטר. בתגובה, מגיל הכריזה בנובמבר 2023 על תוכנית למאבק באנטישמיות, כולל כוח משימה וקבוצת ייעוץ לסטודנטים.
פרשת התפטרותה מנשיאות האוניברסיטה > השימוע וההתפטרות

ב-5 בדצמבר 2023, הוזמנה מגיל יחד עם נשיאת MIT סאלי קורנבלות' ונשיאת הרווארד קלודין גיי, להעיד על אנטישמיות בקמפוסים באוניברסיטאות, בשימוע פומבי שנערך בוועדת החינוך והעבודה של בית הנבחרים של ארצות הברית. חילופי הדברים שניהלו שלוש נשיאות האוניברסיטאות עם חברת הקונגרס הרפובליקנית, אליס סטפניק, בשאלה האם קריאות לרצח העם היהודי ייחשבו כבריונות והטרדה במסגרת מדיניות הקמפוסים שלהן הפכו לוויראליים, וזכו לעשרות מיליוני צפיות ברשתות החברתיות. תשובתה של מגיל, לפיה קריאות לרצח עם יפרו את מדיניות הקמפוס בהתאם להקשר והימנעות מגינוי קריאות אלו, גררה גינוי נרחב כולל ממושל פנסילבניה, ג'וש שפירו ותורמים רבים איימו לבטל את תרומתם, ובפרט איש העסקים רוס סטיבנס שאיים למשוך תרומה על סך 100 מיליון דולר, אם מגיל לא תתפטר. ב-9 בדצמבר, בצל הסערה שעורר השימוע בבית הנבחרים האמריקאי, התפטרה מגיל מנשיאות האוניברסיטה.
פרשת התפטרותה מנשיאות האוניברסיטה > בתרבות

בתוכנית הטלוויזיה הסאטירית סאטרדיי נייט לייב ששודרה בטלוויזיה ב-9 בדצמבר 2023, קטע הפתיחה הוקדש לעדותה ולעדות האחרים בבית הנבחרים.
הערות שוליים

↑  M. Elizabeth Magill nominated to become President of the University of Pennsylvania, penntoday
1 2  דניאל אדלסון, ניו יורק, אחרי השימוע המביש בקונגרס: נשיאת אוניברסיטת פנסילבניה מתפטרת, באתר ynet, 9 בדצמבר 2023.
↑  דורון פרידמן, בעקבות מערכון אנטישמי: סערה סביב "סאטרדיי נייט לייב", באתר ישראל היום, ‏12 בדצמבר 2023
| --- | --- |
בקרת זהויות :  ISNI: 0000 0004 3628 0235  LCCN: no2014105167  SUDOC: 180896067  VIAF: 309859463   WorldCat (עם VIAF): 309859463
רקס הרטוויג

| --- | --- |

 מדינה:  אוסטרליה
 יד חובטת:  ימין
 יחידים
 מאזן קריירה:  70-172
 דירוג שיא:  5 (1954)
 זכיות בטורנירים:  14
 שיאי גראנד סלאם
 זכיות 6 (4 זוגות גברים, 2 זוגות מעורבים)
 אליפות אוסטרליה הפתוחה:  הגמר (1954)
 אליפות צרפת הפתוחה:  הסיבוב הרביעי
 וימבלדון:  רבע הגמר (1954)
 אליפות ארצות הברית הפתוחה:  גמר (1954)
רקס הרטוויג (באנגלית: Rex Noel Hartwig; ‏ 2 בספטמבר 1929 – 30 בדצמבר 2022) היה טניסאי אוסטרלי. הוא זכה בתחרויות  הגברים וזוגות גברים באליפות וימבלדון, אליפות ארצות הברית הפתוחה ואליפות אוסטרליה הפתוחה.
ביוגרפיה

רקס הרטוויג נולד בשנת 1929 בעיירה קלקרן שבניו סאות' ויילס, אוסטרליה. הוריו היו שחקני טניס ורקס התחיל לשחק בגיל צעיר. בגיל 10 הוא שיחק בתחרויות זוגות לצד אביו.
בשנת 1947 הרטוויג ניצח בתחרות זוגות באליפות אוסטלריה לצעירים. בשנת 1952 הוא התחתן לשחקנית טניס ששיחקה בתחרויות לצעירים.
בתחילת שנות ה-50 של המאה ה-20 הרטוויג החל להשתתף באליפות אוסטרליה הפתוחה. בשנת 1954 הוא הגיע לגמר בו הפסיד ךמרווין רוז. באותה שנה הוא שיחק בגמר של אליפות ארצות הברית הפתוחה אך הפסיד בויק סיישס.
בתחרויות זוגות גברים הרטוויג השיג מספר הצחלות. לצד מרווין רוז הוא ניצח באליפות ארצות הברית הפתוחה 1953, אליפות אוסטרליה הפתוחה בשנים 1954 ו-1955 ובאליפות וימבלדון 1954 ואליפות וימבלדון 1955 (ביחד עם לו הוד).
בתחרויות זוגות מעורבים הרטוויג ניצח פעמיים באליפות אוסטרליה הפתוחה והפסיד בגמר באליפות ארצות הברית הפתוחה 1953 ואליפות צרפת הפתוחה 1954.
הרטוויג היה חבר בנבחרת גביע דייוויס של אוסטרליה וזכה איתה בתואר בשנים 1953, 1954 ו-1955.
בנובמבר 1955 הרטוויג חתם על חוזה עם ג'ק קרמר ועבר לטניס מקצועי. הוא שיחק עד לשנת 1962.
הרטוויג נפטר בשנת 2022 בגיל 93.
מרתון ניו יורק

| --- | --- |
אלפי רצים גודשים את גשר וראזאנו נארוז סמוך לתחילת מרתון ניו יורק בשנת 2005

 ענף:  ריצת מרתון
 תאריך ייסוד:  1970
 מדינות משתתפות:  ארצות הברית ארצות הברית
 עיר מארחת:  ניו יורק 
 זוכה:  גברים: ג'פרי קמבורור   נשים: שאלן פלנאגן
 www.tcsnycmarathon.org
 
 קואורדינטות:  40°42′N 74°00′W﻿ / ﻿40.7°N 74°W﻿ / 40.7; -74
 he
 
נציג ארגון רצי הכביש של ניו יורק (nyrr) מציג את מגש הכסף שיוענק לרץ שיסיים במקום הראשון במרתון 2024 (צולם 3 ימים לפני המרתון)
מרתון ניו יורק (באנגלית: New York City Marathon) היא תחרות ריצת מרתון שנתית הנערכת בעיר ניו יורק ומסלולה עובר דרך חמשת רבעיה. זוהי אחת מריצות המרתון בעלות מספר המשתתפים הגדול בעולם. בשנת 2010 נרשמו לריצה 45,344 רצים. תחרות זו היא אחת משלוש תחרויות המרתון הגדולות בארצות הברית, לצד מרתון בוסטון ומרתון שיקגו, והיא חלק מן סבב המרתונים המרכזיים העולמי. את התחרות יזם פרד ליבו.
התחרות מאורגנת על ידי ארגון רצי הכביש של ניו יורק (באנגלית: New York Road Runners) ונערכת מדי שנה מאז שנת 1970. נותנת החסות המסחרית לתחרות מאז שנת 2003 הייתה החברה לשירותים כלכליים ING (אנ'). התחרות נערכת ביום ראשון, הראשון בחודש נובמבר, ומושכת אליה רצים מקצועיים וחובבים כאחד מכל רחבי תבל. כיוון שמספר המבקשים להשתתף בריצה הוא גדול, ההרשמה הפתוחה מוגבלת ל-37,000 רצים המתקבלים בהגרלה. חברים בארגון רצי הכביש של ניו יורק יכולים להתקבל לריצה ללא הגרלה, אם עמדו בדרישות המועדון, או שחברים במועדון ריצה רשמי בחרו בהם להשתתפות. לכל מועדון ריצה רשמי שמורים שני מקומות מובטחים.
מסלול

לתחרות הראשונה בשנת 1970 נבחר מסלול מעגלי סביב הסנטרל פארק. בימינו מסלול הריצה עובר דרך חמשת רבעי העיר. הזינוק נערך בסטטן איילנד סמוך לעליה לגשר וראזאנו נארוז. הגשר המיועד בימים כתיקונם לתנועת כלי רכב, נסגר לתנועה לצורך התחרות והופך לחלק ממסלול הריצה, כשהרצים משתמשים בשני מפלסי הגשר. בדקות הראשונות לריצה ממלאים את מסלולי הגשר אלפי רצים היוצרים את אחד המראות המוכרים יותר של מרתון ניו יורק.
לאחר הירידה מן הגשר מסלול הריצה עובר דרך ברוקלין לאורך כ-17 ק"מ, כשהרצים עוברים דרך מספר גדול של שכונות ברובע, בהן שכונת ויליאמסבורג. לאחר מעט יותר מ-21 ק"מ ריצה הרצים חוצים את גשר פולאסקי המסמן את נקודת מחצית הדרך והכניסה לרובע קווינס. לאחר כ-4 ק"מ בתחומי קווינס הרצים חוצים את איסט ריבר על גשר קווינסבורו ונכנסים למנהטן. בשלב זה של הריצה מתחילים רצים רבים להתעייף והטיפוס לעבר הגשר נחשב בעיני רבים כאחת הנקודות הקשות במסלול. הכניסה לתחומי מנהטן היא בקילומטר ה-26 לערך בריצה והרצים פונים צפונה בשדרה הראשונה, יוצאים לתחומי הברונקס לאורך כ-2 ק"מ ושבים למנהטן. המסלול פונה דרומה דרך הארלם, שדרה החמישית ונכנס לסנטרל פארק. מן קצה הדרומי של הסנטרל פארק ממשיכים הרצים לכיכר קולומבוס ושבים לתוך הסנטרל פארק לנקודת הסיום.
הזינוק לריצה הוא בשעה 10:10 בבוקרו של יום והזמן המרבי לסיומה הוא שמונה וחצי שעות. החל משנת 2008 הזינוק לריצה הוא הדרגתי. תחילה מזנקות הנשים ויתרת הרצים מחולקת לשלוש קבוצות הזנקה. הזמן הרשמי של כל רץ אינו נקבע מעת הישמע ירית הזינוק אלא על פי שבב אלקטרוני המוצמד לנעלו של כל רץ. כך נמנה זמנו של כל רץ מעת שעבר את קו הזינוק ומסתיים כאשר הוא עובר את קו הסיום. לאורך המסלול מונחים "שטיחים" מיוחדים הקוראים את זמני הביניים של הרצים וניתן לקבל דיווח בדואר אלקטרוני בזמן אמת לאלה המעוניינים לעקוב אחר רץ מסוים בעת הריצה. בגלל מספר הרצים הגבוה, אף שאורך המסלול זהה לכל, חלק מן הרצים עוברים בנתיבים שונים בתחומי ברוקלין.
הערות שוליים

↑  NYC Marathon: ING Extends Title Sponsor Deal. huffingtonpost.com 27/10/2009](הקישור אינו פעיל, 17.07.2018)
| --- | --- |
בקרת זהויות :  GND: 4391308-8  MusicBrainz: 8cd1b4c2-92e5-4d76-a25d-90ae54a80dc4 
פולה רדקליף מנצחת מרתון ניו יורק בשנת 2007
הזנקת המרתון בגשר וראזאנו נארוז. צולם על ידי אחד הרצים
מראה המסלול ביציאתו ממנהטן וכניסתו לברונקס בגשר שדרת וויליס
אוהל "מניין" של תנועת חב"ד בשטח הכינוס שלפני ההזנקה
משרד ההגנה (ספרד)

| --- | --- |


מטה משרד ההגנה בשדרת קסטיאנה 109, מדריד
 מידע כללי
 מדינה:  ספרד 
 תחום שיפוט:  ספרד 
 סוכנות בת:  Centro Superior de Información de la Defensa 
 תאריך הקמה:  4 ביולי 1977
 ממשלה:  ממשלת ספרד
 שר:  מרגריטה רובלס
 תאריך כניסה:  7 ביוני 2018
 מטה מרכזי:  Headquarters of the Ministry of Defence of Spain, Madrid 
 תקציב:  12.9 מיליארד יורו
 שמות קודמים:  מזכיר המלחמה הכללי
 www.defensa.gob.es
 קואורדינטות:  40°27′20″N 3°41′27″W﻿ / ﻿40.455555555556°N 3.6909444444444°W﻿ / 40.455555555556; -3.6909444444444
 he
 
משרד ההגנה (בספרדית: Ministerio de Defensa; בראשי תיבות: MINISDEF) הוא משרד (אנ') בממשלה הספרדית, האחראי על יישום מדיניות הביטחון של ממלכת ספרד. בראשו עומד השר, חבר הממשלה.
על פי חוקת ספרד מ-1978, המפקד העליון של הכוחות המזוינים הוא מלך ספרד. המלך יכול להכריז על יציאה למלחמה ועל הסכם שלום, אולם הוא זקוק לאישור הקורטס חנרלס ולהסכמת ראש ממשלת ספרד.
שר ההגנה אחראי על ניהולו השוטף של הצבא כמו גם על גיוסו בשעת הצורך. הוא מדווח ישירות לראש הממשלה. מפקדי צבא ספרד, הצי הספרדי וחיל האוויר והחלל הספרדי (SASF) כפופים ישירות לשר ההגנה. תפקידו של ראש מטה ההגנה (JEMAD) (מקביל לרמטכ"ל) מתמצה בתיאום בין החילות השונים ובחלוקת המשאבים והיחידות ביניהם. הוא מדווח ישירות לשר ההגנה. מזכיר ההגנה (אנ') 
(SEDEF) וראש מרכז המודיעין הלאומי (CNI), כפופים גם הם לשר ההגנה.
שרת ההגנה הנוכחית היא מרגריטה רובלס ממפלגת הפועלים הסוציאליסטית הספרדית.
מולטאן

| --- | --- |

פוטומונטז' של מולטאן
 מדינה:  פקיסטן פקיסטן
 פרובינציה:  פנג'אב (פקיסטן) פנג'אב
 רשות מחוקקת:  Municipal Corporation Multan 
 שטח:  3,721 קמ"ר
 גובה:  129 מטרים
 אוכלוסייה:  ‏
  ‑ בעיר:  2,215,381 (2023)
  ‑ צפיפות:  421 נפש לקמ"ר (2009)
 קואורדינטות:  30°11′52″N 71°28′16″E﻿ / ﻿30.197777777778°N 71.471111111111°E﻿ / 30.197777777778; 71.471111111111 
 אזור זמן:  UTC +5
 www.multan.gov.pk
  מפת מיקום  מפה מפורטת   (למפת פקיסטן מוגדלת) אסלאמאבאד רוואלפינדי קראצ'י לאהור פייסלאבאד פשאוור היידראבאד כוויתה הודו סין קשמיר אפגניסטן טורקמניסטן איראן הים הערבימולטאן(למפת פקיסטן רגילה) אסלאמאבאד רוואלפינדי קראצ'י לאהור פייסלאבאד פשאוור היידראבאד כוויתה הודו סין קשמיר אפגניסטן טורקמניסטן איראן הים הערבימולטאן(למפת פנג'אב (פקיסטן) רגילה) לאהור פייסלאבאד רוואלפינדי גוג'ראנוואלהמולטאן(למפת פנג'אב (פקיסטן) מוגדלת) לאהור פייסלאבאד רוואלפינדי גוג'ראנוואלהמולטאן  he tabBackground:;tabBorder:#aaa;defaultTab:0;
 
מולטאן (באורדו ובפנג'אבי: ‏ملتانקובץ:Multan pronunciation.ogg‏Ⓘ‏, תעתיק מדויק: מלתאן) היא עיר בפרובינציית פנג'אב במרכז פקיסטן. למולטאן, המכונה גם "עיר המלאכים", היסטוריה המתחילה לפחות לפני 2,500 שנים. העיר עשירה בבאזארים, מסגדים, מקדשים וקברים מפוארים. רשת כבישים ומסילות ברזל ונמל תעופה מקשרים את העיר לשאר חלקי פקיסטן ולמדינות שונות. שמותיה הקודמים של העיר היו קשטפור, הנספור, בגפור, סאנב או סאנהפור, ולבסוף מולאסתאן (Mulasthan), שם הנגזר מסנסקריט ומבטא את שם אל השמש ומקדשו.
גאוגרפיה ואקלים

העיר שוכנת במרכז פרובינציית פנג'אב על גדתו המזרחית של נהר הצ'נאב, כ-300 ק"מ דרום-מערבית לבירת הפרובינציה לאהור. העיר שוכנת במישור ואדמות האזור נחשבות כראויות לעיבוד חקלאי. רשת תעלות מים, שמקורם ביובלי האינדוס, קיימת בעיר ובאזורים שסביבה ומשמשת להשקיה. יעילות שיטה זו נמוכה ומים רבים אובדים כתוצאה מחלחול ואידוי וכתוצאה משדות לא מפולסים. הגידולים החקלאיים הבולטים באזור הם מטעי מנגו ושדות כותנה. הנהר החשוב באזור הוא הצ'נאב הזורם דרומה בסמוך לגבולה המערבי של העיר. מקור מים פחות בחשיבותו מצוי ביובליו הצפוניים של נהר הסוטלג' (אנ') הזורם כ-100 קילומטרים דרומית למולטן.
שיאי הטמפרטורה הם 52° בקיץ ו-2°- בחורף. בקיץ יש לעיתים סופות אבק.
| אקלים במולטאן> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במולטאן> ינואר.21.0.4.5.7.2 | אקלים במולטאן> פברואר.23.2.7.6.9.5 | אקלים במולטאן> מרץ.28.5.13.5.19.5 | אקלים במולטאן> אפריל.35.5.19.5.12.9 | אקלים במולטאן> מאי.40.4.24.4.9.8 | אקלים במולטאן> יוני.42.3.28.6.12.3 | אקלים במולטאן> יולי.39.2.28.7.61.3 | אקלים במולטאן> אוגוסט.38.28.0.32.6 | אקלים במולטאן> ספטמבר.37.2.24.9.10.8 | אקלים במולטאן> אוקטובר.34.6.18.2.1.7 | אקלים במולטאן> נובמבר.28.5.10.9.6.3 | אקלים במולטאן> דצמבר.22.7.5.5.2.9 | אקלים במולטאן> שנה...186.8 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
דמוגרפיה

על פי מפקד האוכלוסין האחרון משנת 2023, התגוררו במולטאן כ-2.2 מיליון בני אדם, מה שהופך אותה לעיר השישית בגודלה בפקיסטן (אחרי קראצ'י, לאהור, פייסלאבאד, רוואלפינדי וגוג'ראנוואלה). באופן מסורתי נחשבת מולטאן ככור היתוך לקבוצות אתניות רבות וזאת, כתוצאה מהימצאותה בסמוך לארבעה המחוזות העיקריים בפקיסטן. הקבוצות האתניות הבולטות אותן ניתן למצוא בעיר הן: סראיקים (אנ'), פנג'אבים (אנ'), באלוצ'ים, פתאנים, סינדים (אנ') ומוהג'ירים (אנ') דוברי אורדו שהגיעו לעיר עם חילופי האוכלוסין ב-1947.
על פי מפקד האוכלוסין של 1998 השפות המדוברות הבולטות באוכלוסיית העיר הן:
סראיקית - 39.29%
פנג'אבי - 32.01%
אורדו - 26.64%
הרוב המוחלט של תושבי מולטאן הוא מוסלמי.
כלכלה

החקלאות היא מקור הפרנסה העיקרי במולטאן ואזורה. כ-80% מאוכלוסיית המחוז מתפרנסת מחקלאות. גידולי השדה הבולטים (לפי סדר גודל שטחם) הם: חיטה, כותנה, אורז וקנה סוכר. גידולי הפרי הבולטים הם: מנגו, פרי הדר, גויאבה ורימון. הירקות המגודלים באזור הם: תפוח אדמה, בצל וכרובית.
התעשיות הבולטות בעיר הן: דשן, קוסמטיקה, זכוכית, עיבוד כותנה ומוצריה, טקסטיל, טחנות קמח, יצור שמן ותחנות כוח המייצרות חשמל. כן יצא לעיר מוניטין בשל השטיחים ועבודות הקרמיקה המיוצרות בה בעבודת יד, חלקן בבתי התושבים כהכנסה משלימה.
תחבורה

כ-10 קילומטרים מערבית למרכז העיר מצוי נמל התעופה של מולטאן. נמל התעופה אינו גדול ומשרת רק טיסות פנימיות. ב-2009 החלו עבודות לשדרוג והרחבת נמל התעופה על מנת להכשירו לנחיתה והמראה של מטוסי נוסעים גדולים.
הכביש המרכזי המחבר את העיר לעריה המרכזיות של פקיסטן הוא "כביש הגרנד טראנק" שכינויו המודרני הוא N-5 ואשר מקביל וצמוד למסילת ברזל לכל אורכו. כביש זה הוא הנתיב המרכזי בפקיסטן. אורכו 1,819 קילומטר והוא מחבר את קראצ'י, לאהור, רוואלפינדי ופשאוור. כביש זה מגיע למולטאן מכיוון דרום וממשיך לכיוון צפון מזרח לכיוון לאהור. כביש מספר 15, המוביל לצפון פקיסטן, עובר ממערב לעיר וכדי להגיע אליו יש לחצות את נהר הצ'נאב.
חינוך ובריאות

שני המוסדות האוניברסיטאיים המרכזיים של מולטאן הם אוניברסיטת בהא א-דין זכריא (לשעבר אוניברסיטת מולטאן) ושלוחה של אוניברסיטת פנג'אב שמרכזה בלאהור. מוסד אקדמאי יוקרתי נוסף הוא הקולג' הרפואי נישתר. מוסד זה צמוד לבית החולים נישתר שהוא אחד מבתי החולים הגדולים בדרום פנג'אב. בתי חולים נוספים בעיר הם: בית החולים האזרחי (Civil Hospital), בית החולים העירוני (City Hospital) ובית החולים פטימה.
אתרים בעלי עניין

העיר העתיקה של מולטאן, המסגדים והמאוזולאומים העתיקים מהווים מוקדי עניין מרכזיים. הבולטים שבהם הם:
מסג'יד חליק ואלי (Masjid Khaliq Wali) - העתיק במסגדי מולטאן שנשארו ממנו רק הריסות שניתן לבקר בהן. מסגד עתיק ממנו, מסגד ג'מיה, שנבנה על פי פקודת מוחמד בן קאסם (תחילת המאה ה-8), נהרס בשיטפונות חוזרים ונשנים של הצ'נאב עד שב-1954 נהרס כליל.
מסגד סאווי (Sawi Mosque) - גם הוא מסגד עתיק שהרוס בחלקו (חסר גג) אולם עדיין שלם יחסית וחלק מקישוטיו נשמרו.
מסגד עלי מוחמד ח'אן (Ali Muhammad Khan Mosque) - מסגד גדול ומפואר שנבנה ב-1757.
מסגד עיד גאה (Eid Gah Mosque) - מסגד גדול ומפואר שנבנה ב-1735 ומצוי בחלקה הצפון מזרחי של העיר.
המאוזולאום של שאה שמס תבריזי (Mausoleum of Shah Shams Tabraizi) - בנין בסגנון האדריכלות הסופית
המאוזולאום של שאה גרדיז (Mausoleum of Shah Gardez)
המאוזולאום של בהא א-דין זכריא (Mausoleum of Hazrat Baha-ud-Din Zakaria)
המאוזולאום של רוכן-י-עאלם (Mausoleum of Shah Rukn-i-Alam)
המאוזולאום של שאה עלי אכבר (Mausoleum of Shah Ali Akbar)
הבאזארים הפזורים סביב שערי העיר העתיקה מהווים אף הם מוקד משיכה. הבולטים שבהם הם בזאר חוסיין אגאהי, בזאר צ'וק והבזארים שצמודים לחלק משערי העיר העתיקה.
הערות שוליים

↑  Pakistan: Provinces and Major Cities - Population Statistics, Maps, Charts, Weather and Web Information, citypopulation.de
↑  Multān City - Imperial Gazetteer of India, v. 18, p. 35.
↑  פלוטרכוס, "אלכסנדר" אוניברסיטת טאפט
↑  מפת העיר
↑  מחלקת החקלאות בממשלת מחוז העיר מולטן
↑  World Weather Information Service
↑  משאבים טבעיים במחוז מולטאן, פורטל ממשלת פנג'אב (פקיסטן)
↑  מבט מהיר על מחוז מולטאן, פורטל ממשלת פנג'אב (פקיסטן)
↑  אתר UrbanPK
| --- | --- |
בקרת זהויות :  NLI: 987007552782405171  GND: 4246341-5  LCCN: n81022143  MusicBrainz: 3d39e186-4d1d-42c8-82cb-d410612d841f  SUDOC: 123330637  TDVİA: multan  VIAF: 132529642   WorldCat (עם VIAF): 132529642 
מסגד עיד גאה במולטאן
מאוזולאום בהא א-דין זכריא במולטאן
משפחת פרנג'יפאני

סמל משפחת פרנג'יפאני, מכתב יד בסביבות 1700, כעת ב- Biblioteca Estense במודנה
משפחת פרנג'יפאני (נכתב גם כ - Frangipane, Freiapane, Fricapane או Fresapane) הייתה שבט פטריציאני רומאי רב עוצמה בימי הביניים.
היסטוריה

משפחת פרנג'יפאני טוענת שמוצאה הוא ממשפחת הפלבאים הרומית של אניצ'י, אולם האזכור הראשון של המשפחה הוא רק משנת 1014, במסמך המתייחס למנזר פרפה. תעודת קלף של אוטו הראשון בארכיון פרנג'יפאני בקסטלו די פורפטו, בפריולי, מתוארכת ל-10 בינואר 973.
משפחת פרנג'יפאני נטלה חלק משמעותי במאבק בין האפיפיור גרגוריוס השביעי לקיסר האימפריה הרומית הקדושה היינריך הרביעי, ושלטו ברומא לזמן קצר בין 1107 ל-1108. בסכסוך בין משפחות אורסיני וקולונה הם תמכו באורסיני. הם הגיעו לשיא כוחם כשהצליחו לגרום לבחירתו של האפיפיור הונוריוס השני בשנת 1124. החל מ-1130 החזיקו בני משפחת פרנג'יפאני בקולוסיאום של רומא, אותו ביצרו ושהקנה להם שליטה אסטרטגית על הגישות לארמון הלטראנו, מעון האפיפיור, מצפון וממערב; המשפחה איבדה את השליטה בקולוסיאום למשפחת אניבלדי (Annibaldi) באמצע המאה השלוש עשרה.
בשנת 1268 בגד ג'ובאני פרנג'יפאני, אדון אסטורה, בקונראדין, הדוכס המתבגר משוואביה ואחרון שושלת הוהנשטאופן, שמצא מקלט במצודת טורה אסטורה לאחר תבוסתו בקרב טאגליאקוזו. פרנג'יפאני עצר אותו ומסר אותו לשארל הראשון שערף את ראשו.
למשפחה היו קרקעות בקמפניה הרומית מדרום לרומא, ביניהם אסטורה (אנ'), סיטרנה (אנ'), מרינו (אנ'), נינפה (אנ') וטרצ'ינה (אנ'), ומאוחר יותר גם בנמי.
שני ענפי המשפחה, צאצאי הרוזנים Damiani di Vergada Gliubavaz Frangipani (Frankopan) Detrico[דרוש תעתוק] בדלמטיה וקרואטיה וצאצאי הרוזנים Frangipani (Frankopan)[דרוש תעתוק] של Vegle, Modrussa ו- Vinodol בקרואטיה, והרוזנים פרנג'יפאני באיטליה, עדיין קיימים.
למשפחת פרנג'יפאני היו אחוזות בטרנצ'נטו ובפורפטו.
טדאו צוקרי, עריפת ראשו של פאולוס הקדוש, 1558–1559, בקפלת פרנג'יפאני של סן מרצ'לו אל קורסו ברומא
הפקולטה למדעי הרוח באוניברסיטת בר-אילן

| --- | --- |
אין תמונה חופשית
 בעלי תפקידים
 מנהל:  אליעזר שלוסברג 
 מיקום
 מדינה:  ישראל ישראל
 קואורדינטות:  32°04′08″N 34°50′36″E﻿ / ﻿32.068754950934°N 34.843258528337°E﻿ / 32.068754950934; 34.843258528337
 humanities.biu.ac.il
  (למפת גוש דן מוגדלת) הפקולטה למדעי הרוח באוניברסיטת בר-אילן(למפת גוש דן רגילה) הפקולטה למדעי הרוח באוניברסיטת בר-אילן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפקולטה למדעי הרוח באוניברסיטת בר-אילן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפקולטה למדעי הרוח באוניברסיטת בר-אילן
 
הפקולטה למדעי הרוח באוניברסיטת בר-אילן היא אחת משמונה הפקולטות באוניברסיטת בר-אילן שברמת גן. דקנית הפקולטה היא פרופ׳ דניאלה דוויק.
מחלקות הפקולטה

המחלקה למוזיקה – הוקמה בסוף שנות ה-60 וכיום מנוהלת על ידי ד"ר יואל גרינברג. המחלקה מפעילה אולפני הקלטות, מרכז מיתרים לקידום פרויקטים מוזיקליים-קהילתיים, המרכז לחקר השיר הישראלי, מרכז למוזיקה ותודעה, בית ספר לדיאלוג מוזיקלי, וכן מעבדות מחשבים. ספריית המחלקה הוקמה בשנת 1970 ועברה למקומה הנוכחי בשנת 2004.
המחלקה ללימודים קלאסיים – מציעה שלושה מסלולי לימודים לתואר ראשון ושני: מסלול יוונית, מסלול לטינית ומסלול ללא לימוד שפה. בראש המחלקה עומדת פרופ' ליסה מוריס.
המחלקה לערבית – עוסקת במגוון נושאים: השפה הערבית ובלשנותה (וכן מיומנויות לשוניות), ספרות ערבית, הגות ותרבות אסלאמית והשפה הערבית יהודית. ספריית המחלקה מונה כ-30,000 כותרים. ראש המחלקה היא ד"ר דורית גוטספלד.
המחלקה למדעי המידע – בשנים 2017–2019 דורגה המחלקה במיקום 76–100 באיכותה בדירוג שנגחאי. המחלקה מנוהלת על ידי פרופ' ג'ני ברונשטיין ומוציאה את כתבי העת "מידעת" ו"עלי ספר".
המחלקה לבלשנות וספרות אנגלית – המחלקה מורכבת משתי יחידות אקדמיות: ספרות אנגלית ואמריקאית ובלשנות. במחלקה פועלים יותר מ-15 אנשי סגל בכיר, וכן יותר מ-30 תלמידים לתואר שלישי. המחלקה מנוהלת על ידי ד"ר גבי דנון.
המחלקה לתרגום וחקר התרגום – המחלקה היחידה בארץ המעניקה תואר שני ושלישי בנושא זה. הוקמה כ"מגמה למתורגמנות" בשנת 1972. עוסקת בתרגום עברית, רוסית, צרפתית, אנגלית, ערבית וספרדית. מנוהלת על ידי ד"ר הילה קרס.
המחלקה לספרות משווה – מנוהלת על ידי ד"ר מיכל בן-חורין.
המחלקה להיסטוריה כללית – מנוהלת על ידי פרופ' דורון אברהם. במחלקה ניתן לשלב במסגרת מסלול דו-חוגי לימודים במחלקות נוספות במדעי הרוח, היהדות והחברה.
המחלקה לתרבות צרפת – עוסקת בלימוד שפה, בלשנות ותרבות צרפתית. מנוהלת על ידי פרופ' גליה ינושבסקי. ספריית המחלקה מונה כשלושים אלף כותרים בצרפתית.
החוג לפילוסופיה – מנוהלת על ידי פרופ' דב שוורץ.
מסלול רב תחומי במדעי הרוח – מנוהלת על ידי ד"ר דניאלה גורביץ'.
היחידה לאנגלית כשפה זרה.
הערות שוליים

↑  דקנית | הפקולטה למדעי הרוח, באתר humanities.biu.ac.il
↑  אודות המחלקה | המחלקה למוזיקה | אוניברסיטת בר-אילן, באתר music.biu.ac.il
↑  הספריה למוזיקה ע"ש ג'יימי ליהמן | המחלקה למוזיקה | אוניברסיטת בר-אילן, באתר music.biu.ac.il
↑  לימודים קלאסיים: אודות המחלקה ללימודים קלאסיים | אוניברסיטת בר-אילן, באתר classics.biu.ac.il
↑  מי אנחנו? | המחלקה לערבית | אוניברסיטת בר-אילן, באתר arabic.biu.ac.il
↑  הספריה | המחלקה לערבית | אוניברסיטת בר-אילן, באתר arabic.biu.ac.il
↑  אודות המחלקה | המחלקה למדעי המידע, באתר is.biu.ac.il
↑  המחלקה לבלשנות וספרות אנגלית | אוניברסיטת בר-אילן, באתר english.biu.ac.il
↑  מידע כללי | המחלקה לבלשנות וספרות אנגלית | אוניברסיטת בר-אילן, באתר english.biu.ac.il
↑  המחלקה ללימודי תרגום | תואר בתרגום | אוניברסיטת בר-אילן, באתר translation.biu.ac.il
↑  לימודי תרגום לתארים מתקדמים במחלקה לתרגום | אוניברסיטת בר-אילן, באתר translation.biu.ac.il
↑  תואר ראשון | המחלקה להיסטוריה כללית | אוניברסיטת בר-אילן, באתר history.biu.ac.il
↑  הספרייה - החטיבה הצרפתית | המחלקה לתרבות צרפת, באתר french.biu.ac.il
| --- | --- |
בקרת זהויות :  NLI: 987011375804305171  ISNI: 0000 0004 0372 1022
חתימה טכנולוגית

איור של סוגים שונים של חתימות טכנולוגיות.
חתימה טכנולוגית או סמן טכנולוגי (Technosignature) הם כל תכונה או אפקט שניתנים למדידה המספקים הוכחות מדעיות לקיום טכנולוגיה בעבר או בהווה. חתימות טכנולוגיות הן אנלוגיות לחתימות ביולוגיות המוכיחות נוכחות של חיים, בין אם אינטליגנטים ובין אם לאו. שידורי רדיו ממקור מלאכותי מוכח נכללים בדרך כלל בהגדרה אך יש מעטים המסתייגים מכך.
חשיבות

נושא החתימה טכנולוגית חשוב עד כדי כך שג'יל טרטר הציעה לשנות את השם של החיפוש אחר אינטליגנציה מחוץ לכדור הארץ (SETI) ל-"החיפוש אחר חתימות טכנולוגיות".